**Finnpartnership –liikekumppanuusohjelma**

2,1 milj.e/v (meno 2016)

Kehitysrahoitusta ja kohdistuu suomalaisyritysten pitkäaikaisiin liikekumppanuuksiin kehitysmaissa ja kehitysmaatuontiin. Tukeen sisältyy liiketoiminnan kehittämisnäkökulma ja suomalaisten yritysten pääsyn kehittyville markkinoille edistäminen.

Voimassa 31.12.2018 asti.

**Finnfundin pääomitus**

10,0 milj. e/v. (TAE 2017)

Kohdistuu Finnfundin taseen vahvistamiseen. Finnfund on valtion eritystehtäväyhtiö, joka edistää kehitysmaiden taloudellista ja sosiaalista kehitystä rahoittamalla niissä itsekannattavasti vastuullista yksityistä yritystoimintaa. Finnfund tekee pääomasijoituksia sekä myöntää lainoja ja takauksia.

Valtiontukiohjelmana ollut käytössä jo ennen Suomen EU-jäsenyyttä ja voimassa toistaiseksi.

Finnpartnership -liikekumppanuusohjelma rahoitetaan momentilta 24.30.66 (”varsinainen kehitysyhteistyö”) ja Finnfundia on nykyisellä hallituskaudella rahoitettu momenteilta 24.30.88 (”Finnfundin pääoman korottaminen”) ja 24.30.89 (”Kehitysyhteistyön finanssisijoitukset”). Yllä mainittu pääomitus on momentilta 24.30.88. Kaikki kolme mainittua momenttia ovat osa Suomen kehitysyhteistyömäärärahoja (24.30 ”Kansainvälinen kehitysyhteistyö”).